****Notă informativă****

**la proiectul hotărîrii Guvernului „Cu privire la aprobarea proiectului Legii privind** supravegherea pieţei”

**1. Temei pentru elaborare**: Hotărîrea Guvernului nr.1026 din 28 decembrie 2012 „Cu privire la aprobarea Planului de armonizare a legislaţiei pentru anul 2013”, şi Hotărîrea Guvernului nr. 1125 din 14 decembrie 2010 „Cu privire la aprobarea Planului de acţiuni al Republicii Moldova privind implementarea Recomandărilor Comisiei Europene pentru instituirea Zonei de Liber Schimb Aprofundat şi Cuprinzător dintre Republica Moldova şi Uniunea Europeană”

**2. Scopul elaborării:**

Necesitatea stabilirii unui cadru legal de norme şi principii legate de supravegherea pieţei în ceea ce priveşte corespunderea produselor nealimentare introduse pe piaţă si/sau puse în funcţiune cu cerinţele esenţiale stabilite în reglementările tehnice, în scopul asigurării prin activităţile de supraveghere efectuate de autorităţile împuternicite, protejarea intereselor publice precum sănătatea şi siguranţa în general, sănătatea şi siguranţa la locul de muncă, protecţia consumatorilor, protecţia mediului şi securitatea.

**3. Generalităţi**

Elementul central al supravegherii pieţei este un lanţ de procese interdependente, cum ar fi monitorizarea, planificarea în baza criteriilor de risc, efectuarea controalele selective, eşantionarea şi testarea mostrelor în laboratoare acreditate, interpretarea rezultatelor, evaluarea riscurilor, luarea de decizii, intervenţiile şi asigurarea procedurilor legale care pot implica măsuri corective sau chiar sancţiuni.

Proiectul legii este bazat pe Regulamentul (CE) nr. 765/2008 al Parlamentului European şi al Consiliului din 9 iulie 2008 de stabilire a cerinţelor de acreditare şi de supraveghere a pieţei în ceea ce priveşte comercializarea produselor. Armonizarea este realizată în măsura în care cerinţele Regulamentului european sînt compatibile cu cadrul legislativ naţional, ţinînd totodată cont de faptul că unele prevederi nu pot fi transpuse, dat fiind faptul că Republica Moldova nu este membru UE.

Totodată ţinînd cont de unele prevederi specifice prevăzute actualmente în legislaţia naţională, au fost preluate în proiectul legii unele prevederi din Legea nr. 420-XVI din 22 decembrie 2006 privind activitatea de reglementare tehnică care reglementează domeniul respectiv, în special a capitolului „Supravegherea pieţei. Generalităţi”*.*

**4. Esenţa proiectului de lege**

Conceptul de bază al proiectului de lege propus este stabilirea unor cerinţe şi principii comune pentru toate autorităţile împuternicite cu funcţii de supraveghere a pieţei, stabilirea modului de interacţiune a acestora în scopul unei activităţi eficiente.

Avînd în vedere, că pentru diferite tipuri de produse sînt stabilite diferite autorităţi de supraveghere a pieţei pentru realizarea politicilor în domeniu, activitatea cărora este reglementată prin cadrul normativ vertical care pot conţine stipulări diferite, iar în unele cazuri contradictorii se impune necesitatea elaborării unei legi cu stabilirea cerinţelor generale unice.

Este important de menţionat că proiectul legii introduce unele prevederi noi pentru domeniul supravegherii pieţei neaplicate pînă în prezent în Republica Moldova, cum ar fi:

* + crearea sau mai bune zis integrarea autorităţilor de supraveghere a pieţei în sistem;
	+ desemnarea autorităţii de coordonare a activităţilor de supraveghere a pieţei;
	+ includerea competenţelor organului vamal privind controlul produselor întrate pe teritoriul vamal al RM;
	+ desfăşurare activităţilor de supraveghere a pieţei în baza unui program general sau a programelor sectoriale, şi respectiv evaluarea efectelor implementării acestor programe;
	+ crearea sistemelor informaţionale privind notificare privind produsele periculoase şi a sistemului naţional de supraveghere a pieţei.

Proiectul legii stabileşte cadrul legal pentru abordarea sistemică a activităţii de supraveghere a pieţei. Principiile abordării sistemice fiind: elaborarea programului general de supraveghere a pieţei, sau a programelor sectoriale, în care se specifică acţiunile de supraveghere a pieţei, evaluarea periodică a activităţilor de supraveghere a pieţei şi obligativitatea instituirii unor mecanisme adecvate de comunicare şi coordonare între autorităţile de supraveghere a pieţei.

Proiectul legii stabileşte cadrul legal privind colaborarea dintre autorităţile de supraveghere a pieţei şi organul vamal pentru a asigura un control efectiv al siguranţei produselor în scopul neadmiterii pătrunderii pe piaţa internă a produselor periculoase şi/sau neconforme.

De asemenea proiectul legii stabileşte cerinţe în ceea ce priveşte controlul produselor care intră pe teritoriul vamal al Republicii Moldova. Astfel organul vamal va asigura verificările adecvate prin controlul documentar şi după caz, identificarea produselor înaintea punerii în liberă circulaţie a acestora. În cazul unui risc grav, presupus sau real, sau în lipsa documentaţiei care trebuie să însoţească produsul conform legii, organul vamal suspendă pentru o perioadă de 3 zile lucrătoare punerea în liberă circulaţie a acestuia cu informarea obligatorie a autorităţii de supraveghere a pieţei responsabilă de controlul în domeniul respectiv. La rîndul său autoritate de supraveghere a pieţei este obligată în termenul respectiv sa informeze organul vamal referitor la decizia sa privind admiterea sau neadmiterea produselor respective pe piaţă. Dacă autoritatea de supraveghere nu şi-a exprimat poziţia referitor la produsele respective organul vamal pune produsele în libera circulaţie cu respectarea tuturor procedurilor adiţionale vamale.

**5. Măsuri instituţionale şi organizatorice pe care le implică actul elaborat**

**Proiectul nu prevede ca la implementarea legii respective să fie create careva noi instituţii sau reorganizări instituţionale în autorităţile existente.**

Măsuri organizatorice vor fi necesare la etapa de implementare a legii şi anume informarea şi instruirea agenţilor economici referitor la responsabilitatea producătorului, importatorilor şi distribuitorilor în cadrul asigurării punerii la dispoziție pe piaţă a produse sigure şi conforme cerinţele stabilite.

**6. Consultarea proiectului legii**

**Lansarea procesului consultativ de către părţile implicate a fost iniţiată la etapa evaluării impactului de reglementare asupra activităţii de întreprinzător. Pentru a identifica metodele de soluţionare a fost creat Grupul de lucru din părţile interesate (**Ministerul Economiei, Agenţia pentru Protecţia Consumatorilor, Ministerul Sănătăţii, Ministerul Construcţiilor şi Dezvoltării Regionale, Ministerul Afacerilor Interne, Ministerul Tehnologiei Informaţiei şi Comunicaţiilor, Serviciul Vamal, Agenţia Naţională pentru Reglementarea în Energetică, Centrul Naţional de Sănătate Publica) pentru elaborarea proiectului legii.

Analiza preliminară a impactului de reglementare a proiectului de lege elaborat conform metodologiei aprobate în modul stabilit a fost examinat şi acceptat în cadrul şedinţei Grupului de Lucru pentru reglementarea activităţii de întreprinzător (procesul-verbal nr.6 din 06.03.2013). Nota privind analiza preliminară a impactului de reglementare proiectul legii au fost plasate pe site-ul Ministerului Economiei (www.mec.gov.md).

În cadrul procesului de consultate și avizare au fost luate în considerare propunerile, completările și modificările parvenite de la autoritățile și instituțiile interesate (Ministerul Afacerilor Interne, Ministerul Tehnologiei Informaţiei şi Comunicaţiilor, Ministerul Afacerilor Externe şi Integrării Europene, Ministerul Justiţiei, Ministerul Dezvoltării Regionale şi Construcţiilor, Ministerul Agriculturii şi Industriei Alimentare, Ministerul Finanţelor, Ministerul Mediului, Ministerul Transporturilor şi Infrastructurii Drumurilor,Centrul Naţional Anticorupţie, Agenţia pentru Protecţia Consumatorilor, Centrul Naţional pentru Protecţia Datelor cu Caracter Personal, Serviciul Vamal, Centrul de Armonizare a Legislaţiei, Agenţia Naţională pentru Reglementare în Comunicaţii Electronice şi Tehnologia Informaţiei, Grupului de lucru pentru reglementarea activităţii de întreprinzător, Inspectoratul Ecologic de Stat, Centrul Naţional de Acreditare, Agenţia Naţională pentru Reglementare în Energetică, Agenţia Naţională Transport Auto, Agenţia Naţională de Reglementare a Activităţilor Nucleare şi Radiologice, Agenţia Naţională pentru Siguranţa Alimentelor, Agenţia Medicamentului şi Dispozitivelor Medicale, Centrul pentru Drepturile Omului din Moldova, Asociaţia Patronală în domeniul Conformităţii Produselor.

Menționăm faptul că proiectul de lege a fost anterior aprobat de Guvern prin Hotărîrrea nr.486 din 26.06.2014, fiind remis Parlamentului şi înregistrat cu nr.250 din 27.06.2014. Reieșind din faptul că proiectul legii nu a fost inclus pe ordinea de zi a Parlamentului precedent, acesta a devenit nul în temeiul ar.47 alin.(12) din Legea nr.797 din 2 aprilie 1996 pentru aprobarea Regulamentului Parlamentului.

Drept urmare, în vederea executării indicației Guvernului nr.1424-127 din 2 martie 2015 privind reexaminarea proiectelor devenite nule, cu reconfirmarea corespunzătoare a avizelor de către noii conducători ai autorităților interesate, Ministerul Economiei a coordonat repetat proiectul de lege cu părțile interesate menționate mai sus. Propunerile acestora au fost luate în considerație la definitivarea proiectului.

Adoptarea proiectului Legii privind supravegherea pieţei va asigura cadrul legal pentru efectuarea activităţilor de supraveghere a pieţei prin mecanisme armonizate cu cele aplicate în Uniunea Europeană.

**Viceministru Tudor COPACI**